 Здравейте! Минавам директно на въпроса!  

 Имам два проблема:  

1. Мога ли да подам сигнал в полицията преди да съм навършила пълнолетие без знанието на родителите ми?  

2. Станах жертва на насилие посред бял ден, и то вид насилие, койти се наказва (не говорим за обиди, шамари и т.н.), но проблемът е, че не мога да го докажа с нищо, а и няма свидетели на деянието. Ако мога изобщо да подам сигнал, някой ще обърне ли внимание на него?




Сигнал в полицията преди 18 години
==================================

 

Здравейте, Александра Манолова,


необходимо е сигналът да бъде подписан от Вас и от законния Ви представител – майка или баща, в случай че сте навършила 14 години. За деянието следва да има доказателства – свидетелски показания, с които посочвате обаче че не разполагате.


Поздрави,  

адв. Николина Митова  

0898 303092




Здравей Александра,


Въпреки че нямаш пълнолетие, можеш да се обърнеш към много институции, които да те изслушат и да направят всичко възможно да ти помогнат. Някои от тях са:


1. Национална телефонна линия за деца: тел. 116 111;  

2. Държавна агенция за закрила на детето (ДАЗД): тел. 00359 2 9339011; факс 00 359 2 9802415; еmail: [stopech@sacp.government.bg](mailto:stopech@sacp.government.bg);  

3. Зона ЗаКрила област София (24/7) – 0876692280;  

4. Гореща телефонна линия за пострадали от насилие, която работи от 9 до 21ч всеки ден:  

– 00359 2 9817686 – на цената на градски разговор; достъпен и за хора извън страната;  

– 0800 18676 – безплатен;  

5. местни районни полицейски управления;  

6. тел.112;  

7. 24-часова национална гореща телефонна линия за деца тел. 0800 19 100 „Говори с приятел” от УНИЦЕФ, ДАЗД и Фондация „Център Надя” – тя има национално покритие, безплатна е и се спазват принципите на конфиденциалност и анонимност.


Съветвам те да не се притесняваш и да потърсиш помощ възможно най-скоро. Хората, които трябва да се срамуват са тези, които са ти посегнали. Говори с приятел и не се притеснявай да споделиш и на своите родители. В такива моменти е добре да имаме подкрепата и на някой възрастен. 


Желая ти успех :)


